ເປີດງານຕະຫຼາດນັດການຄ້າຫວຽດ-ລາວປີ2016
ຕອນບ່າຍວັນທີ 7/7 ຢູ່ນະຄອນຫຼວງວຽງຈັນ, ກະຊວງອຸດສາຫະກຳການຄ້າຫວຽດນາມ ສົມທົບກັບ ກະຊວງອຸດສາຫະກຳການຄ້າລາວ ເປີດຕະຫຼາດນັດການຄ້າຫວຽດ-ລາວ ປີ 2016 ໂດຍມີການເຂົ້າຮ່ວມຂອງ ບັນດາວິສາຫະກິດຫວຽດນາມ ແລະ ລາວຈຳນວນຫຼວງຫຼາຍ. ງານຕະຫຼາດນັດປີນີ້ດຶງດູດ ວິສາຫິກິດ 200 ກວ່າແຫ່ງ ລົງທະບຽນເຂົ້າຮ່ວມ ດ້ວຍປະມານ 400 ຮ້ານວາງສະແດງສິນຄ້າ, ໃນນັ້ນ ຫວຽດນາມ ມີ 120 ຮ້ານ ບັນລຸມາດຕະຖານຂອງ 98 ວິສາຫະກິດທີ່ມີຄຸນນະພາບ, ເຄື່ອງໝາຍການຄ້າ ແລະ ມີອິດທິພົນຊື່ສຽງ; ວາງສະແດງຕົ້ນຕໍແມ່ນບັນດາຜະລິດຕະພັນການຢາ ແລະ ອຸປະກອນການແພດ, ເຄື່ອງຈັກອຸດສາຫະກຳ, ການກໍ່ສ້າງ ແລະ ວັດສະດຸກໍ່ສ້າງ, ກະສິກຳປ່າໄມ້, ສິນໃນນ້ຳ ແລະ ສິນທະເລ ແລະ ອາຫານປຸງແຕ່ງ… ກ່າວຄວາມເຫັນທີ່ພິທີເປີດ, ທ່ານ ຫງວຽນເກີ່ມຕູ໋ ຮອງລັດຖະມົນຕີກະຊວງອຸດສາຫະກຳການຄ້າຫວຽດນາມ ໃຫ້ຮູ້ວ່າ ເປົ້າໝາຍ ຂອງງານຕະຫຼາດນັດ ຫວຽດ-ລາວ ປີ 2016 ແມ່ນເພື່ອປະຕິບັດຄຳໝັ້ນສັນຍາເຊື່ອມໂຍງເຂົ້າກັບເສດຖະກິດສາກົນ ຂອງລັດຖະບານຫວຽດນາມ; ຊຸກຍູ້ການສົ່ງອອກ, ເປີດກວ້າງເຄືອຂ່າຍຈຳໜ່າຍສິນຄ້າຂອງຫວຽດນາມ ເຂົ້າຕະຫຼາດລາວ ແລະ ເຂດພາກອີສານໄທ; ສ້າງສິ່ງແວດລ້ອມເພື່ອແນະນຳຄວາມສາມາດບົ່ມຊ້ອນ, ທ່າແຮງຂອງວິສາຫະກິດ ໃນບັນດາຂະແໜງເສດຖະກິດຂອງຫວຽດນາມ…
(ແຫຼ່ງຄັດຈາກ VOV)